 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ሓደ ዓመት ዘይጸረዩ ሕቶታት ቕትለት እኒ ጀነራል ሰዓረ መኮነን 20 ሰነ 2020 ምንጪ ስእሊ, ETV መግለጺ ስእሊ, ጀነራል ሰዓረ ሞኮነን ቐዳም ረፋድ 15 ሰነ 2011 ዓ.ም ነባራት ተጋደልቲ ስድራ ስውኣትን ጉዱኣት ኲናትን ትግራይ ብመስዋእቲ ንዝተፈለዩዎም ብጾቶም ክዝክሩ ኣብ መቐለ ኣብ ዝርከብ ቐጽሪ ሓወልቲ ሰማእታት ተኣኻኺቦም ወዓሉ እታ ዕለት ቅድሚ 32 ዓመት ነፈርቲ ደርጊ ኣብ ሓውዜን ብዝፈጸምኦ ደብዳብ 2500 ንጹሃት ዜጋታት ዝሃለቑሉ ስለኾነት ንኹሎም ሰማእታት እትዝክረሉ መዓልቲ ኮይናያ ተሰምያ ኣብታ ዕለት ኩሎም ስውኣት ብሕቋፍ ዕምበባን መስዋእትኹም ብልምዓት ክንድብሶ ኢና ብዝብል ዝኽሪ ሕልናን ይዝከሩ - ሽዑ እውን ብልሙድ ቃላት ተዘኪሮም ብርክት ዝበሉ መናእሰይ ተዘክሮታት ገድሊ ህዝቢ ትግራይ ዘዘኻኽሩ ኣሳእል ሓጸርቲ ጽሑፋት ሙዚቃታትን ካልኦት ምስቲ ዕለት ምትእስሳር ዘለዎም ግጥምታትን ብምቕራብ ዋጋ እቲ ዝተኸፍለ መስዋእቲ ክዝክሩ ውዒሎም ኣብታ ዕለት ግን ካብ ክልል ኣምሓራ ከተማ ባህርዳር ዘሰምብድ መርድእ ተሰምዐ ኣብ ሰዓታት ድሕሪ ቐትሪ ኣብ ከባቢ ቤት ጽሕፈት ርእሰ ምምሕዳር እቲ ክልል ንሰዓታት ዝቐጸለ ናይ ተኹሲ ልውውጥ ከም ዝነበረን እታ ከተማ ርግኣታ ከምዝተዘርገን ተነግረ ጽንሕ ኢሉ ከኣ ኣብ ካልኦት ከባቢታት እታ ከተማውን ተመሳሳሊ ክስተት ከም ዘሎ ሓበሬታታት ክወጽኡ ጀሚሮም ጎና ጎኒዚ ኣብ ከባቢ መንበሪ ገዛ ኢታማጆር ሹም እታ ሃገር ኣብ ኣዲስ ኣበባ እውን ተመሳሳሊ ናይ ተኹሲ ልውውጥ ከምዝነበረ ወረ ተሰምዐ ምሸት 15 ሰነ 2011 ዓ.ም ባህርዳር - ኣዲስ ኣበባ መንግስቲ ኩሉ ነገር ካብ ከተማ ባህዳር ይብገስ ከም ዝነበረ ይገልጽ ኣስታት 500 ኪሎ ሜትር ተረሓሒቐን ኣብ ዝርከባ ከተማታት ባህርዳርን ኣዲስ ኣበባን ኣብ ውሽጢ ናይ ሰዓታት ኣፈላላይ ክልተ ዓበይቲ ገበናት ተፈጺሞም ላዕለዎት ኣመራርሓ መንግስቲ ኣምሓራ ካብ ድሕሪ ቐትሪ ጀሚሮም ምስ ርእሰ ምምሕዳር እቲ ክልል ዝነበረ ዶክተር ኣምባቸው መኮንን ኣብ ኣኼባ ነይሮም እዚ ነዊሕ ሰዓታት ዝወሰደ ኣኼባ ኣብ ዝቕጽሉ ክልተ መዓልታት 16ን 17ን ሰነ እቲ ብላዕለዎት ኣመራርሓ ዝጀመረ ገምጋም ናብ ወረዳታት ክወርድ መደብ ከምዝነበረ ይንገር ኣማስዩ ግን ኣይኮነን እንዶ ንዝቕጽሉ ክልተ መዓልታት ነታ ለይቲውን ዕድል ዘይህብ ክስተት ተፈጢሩ ሓለፍቲ መሓውር ጸጥታ እቲ ክልልዮም ካብ ዝተባህሉ ሰባት ናብቲ ኣኼባ ዝካየደሉ ዝነበረ ኣዳራሽ ብምእታው ኣብ ልዕሊ እቶም ኣብ ኣኼባ ዝወዓሉ ሰባት መጥቃዕቲ ፈጺሞም ኣብዚ ግዜ ነቲ ርእሰ ምምሕዳር ሓዊሱ ብዝሖም ዘይተፈልጠ ኣመራርሓ መንግስቲ ከም ዝቖሰሉ ተነግረ ምንጪ ስእሊ, Reuters ምሸት ሰዓት ሓደ ሴክሬታሪያት ፕሬስ ቤት ጽሕፈት ቐዳማይ ሚኒስትር ኣቶ ንጉሱ ጥላሁን ኣብ ክልል ኣምሓራ ፈተነ ዕልዋ መንግስቲ ተኻይዱ ክብል ብሃገራዊ ቴሌቪዥን ሓቢሩ እታ ከተማ ድማ ኣብ ከበባ ሓይልታት ምክልኻል ከም ዝኣተወት ተነግረ ምሸት ሰዓት ሓሙሽተ ምስ ኮነ ገዛኢ ውድብ እቲ ክልል ኣዴፓ እቲ ዕልዋ መንግስቲ ዝተባህለ ብሓላፊ ቢሮ ጸጥታን ሰላምን እቲ ክልል ብርጋዴር ጀነራል ኣሳምነው ጽጌ ዝተመርሐ እዩ ዝብል መግለጺ ሂቡ እዚ ኩነታት ኣዲስ ኣበባ በጺሑ ተጠቀምቲ ማሕበራዊ ሚዲያ ኣብ ልዕሊ ኢታማጆር ሹም ዝነበረ ጀነራል ሰዓረ መኮንን ፈተነ ቕትለት ተኻይዱ ዝብል ሓበሬታ ክዝርግሑ ከለው ምሸት ሰዓት ክልተ ኣይመልአን ነይሩ ኣብታ ከተማ ድምጺ ተዂሲ ይስማዕ ስለ ዝነበረ ኣብ ወሰንቲ ቦታታት ካብ ካልእ እዋን ብዝተፈለየ ብርክት ዝበሉ ሓይልታት ጸጥታ ተዋፊሮም ተባሂሉ ኤምባሲ ኣሜሪካ ሰራሕተኛታቱ ጥንቃቐ ክገብሩ ከተሓሳስብ እንከሎ ምምሕዳር ኣዲስ ኣበባ ብወገኑ ኣብታ ከተማ ክካየዱ ተሓሲቦም ዝነበሩ ዓበይቲ ምትእኽኻባት ከም ዝሰረዘ ኣፍሊጡ ኣብ ኣዲስ ኣበባ ከኣ ኢንተርነት ተቛሪጹ ፍርቂ ለይቲ ምስ ሓለፈ ቀዳማይ ሚኒስትር ኣብዪ ኣሕመድ ወተሃደራዊ ክዳን ተኸዲኑ ኣብ መራኸቢ ብዙሃን ኣምሓራ መግለጺ ክህብ ተቐልቂሉ ኣብ ክልል ኣምሓራ ፈተነ ዕልዋ መንግስቲ ተኻይዱ ምስ በለ ኣብ ኣዲስ ኣበባ ድማ ኣብ ልዕሊ ኤታማጆር ሹም ሰዓረ መኮነን መጥቃዕቲ ከም ዝተፈነወ ኣረጋጊጹ ኩሎም ኣብዛ ዕለት ክፍጸሙ ዝወዓሉ ፍጻሜታት መጨበጢ ዝተሳእኖም ስለ ዝነበሩ ሃለዋት እቶም ብኽልቲኡ ሸነኽ መጥቃዕቲ በጺሑዎም ዝተባህሉ ሰባት ኣብ ምንታይ ደረጃዩ ዘሎ ዝብል ሕቶ ብዙሓት ኮይኑ ሓዲሩ ጀነራል ገዛኢ ንኣዴና ብጣዕሚ ስለ ዝፈትዋ ከም ቆልዓ የሐንቅቓ ነይሩ ሓየሎም ይሙት ኢሉ ዝምሕል ጀነራል ሰዓረ መኮነን መንዩ? 